NORAKSTS

|  |  |
| --- | --- |
| 25.02.2021. | Nr.3/10 |

**ILGTERMIŅA AIZŅĒMUMA ŅEMŠANA**

**ERAF PROJEKTA “MĀCĪBU VIDES UZLABOŠANA JELGAVAS VALSTS ĢIMNĀZIJĀ UN JELGAVAS TEHNOLOĢIJU VIDUSSKOLĀ” ĪSTENOŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, A.Rublis), **PRET –** nav, **ATTURAS – 2** (G.Kurlovičs, L.Zīverts),

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, Jelgavas pilsētas attīstības programmas 2014.- 2020. gadam Investīciju plāna 3. punktu “Investīciju projekti rīcībpolitiku īstenošanai” rīcība Nr.1 “Izglītība mūža garumā un konkurētspēja darba tirgū” projekts Nr.1.2.3.“Jelgavas Tehnoloģiju vidusskolas pārbūve, energoefektivitātes paaugstināšana un energonomiskas mācību vides izveide”, Jelgavas pilsētas domes 2021.gada 25.februāra domes lēmumu Nr.3/9 “Grozījumi Jelgavas pilsētas domes 2017.gada 23.novembra lēmumā Nr.13/5 “Projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā“ iesnieguma iesniegšana” 2.punktu, likumu “Par valsts budžetu 2021.gadam” 12.panta 1.daļu un Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”,

**JELGAVAS PILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu ERAF projekta “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” īstenošanai 5 225 883 *euro* (pieci miljoni divi simti divdesmit pieci tūkstoši astoņi simti astoņdesmit trīs *euro* 00 *centi*) uz 30 gadiem, sadalot attiecīgi pa gadiem:
   1. 2021.gadā – 2 145 428 *euro* ( divi miljoni viens simts četrdesmit pieci tūkstoši četri simti divdesmit astoņi *euro*);
   2. 2022.gadā – 3 080 455 *euro* (trīs miljoni astoņdesmit tūkstoši četri simti piecdesmit pieci *euro*).
2. Aizņēmuma pamatsummas atmaksu sākt ar 2024.gada 20.jūniju.
3. Aizņēmuma atmaksu garantēt ar Jelgavas pilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.februārī